Еди Маринов
Призми

chitanka.info

Заспалият ми ум се пречупва

през призмите на хилядите късчета

от счупеното огледало

на попрестарялата ми младост.

Пухкавите облаци

на старите оспали се надежди,

на сивите блянове по цветен живот

се размиват красиво

от полъха на вентилатора

на живата реалност.

А любовта ми — цялата,

се загуби в миризмата на лято,

която се носи от косите ти,

всяка сутрин,

когато се събуждаш до мен…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.